CSC ส่งซิกรายได้ปี 62 โตตามเป้า หลังไตรมาส 1 กวาดยอดขายดีทุกผลิตภัณฑ์
CSC ส่งซิกรายได้ปี 62 โตตามเป้า หลังไตรมาส 1 กวาดยอดขายดีทุกผลิตภัณฑ์
CSC ส่งซิกรายได้ปี 62 โตตามเป้า หลังไตรมาส 1 กวาดยอดขายดีทุกผลิตภัณฑ์
7 มิ.ย. 2562

นายพันเทพ สุภาไชยกิจ ผู้จัดการใหญ่ บริษัท ฝาจีบ จำกัด (มหาชน) หรือ CSC เปิดเผยว่า บริษัทคาดรายได้ปี 62 จะเติบโตเมื่อเทียบกับปี 61 ที่ผ่านมาที่มีรายได้ 3,191.29 ล้านบาท หลังจากที่ไตรมาส 1/62 ที่ผ่านมายอดขายเติบโตได้ค่อนข้างมากในทุกๆ ผลิตภัณฑ์ของบริษัทไม่ว่าจะเป็น Crown Cap ,Maxi Series ,Pilfer-Proof Cap ,Composite Cap และ Plastic Cap
แต่อย่างไรก็ตาม ในช่วงที่เหลือของปียังคงต้องติดตามสถานการณ์เศรษฐกิจทั้งในและต่างประเทศว่าจะเป็นอย่างไรต่อไป
“เป้าหมายของเราเป็นผู้ผลิตที่แข่งขันได้ ผลิตภัณฑ์มีคุณภาพสูง และพร้อมที่จะให้บริการลูกค้าครบทุก ๆ ด้าน โดยตอนนี้เราก็มีแผนที่จะไปบุกตลาดใหม่ ๆ เพิ่มเติมไม่ว่าจะเป็นตลาดยา ตลาดผลิตภัณฑ์ที่ใช้ภายในบ้าน รวมไปถึงตลาดน้ำมันพืชที่เรายังไม่มี ซึ่งจะช่วยให้เรามีการเติบโตได้อย่างต่อเนื่อง” นายพันเทพ กล่าว
ทั้งนี้ บริษัทเตรียมจะเสนอเข้าที่ประชุมคณะกรรมการบริษัทในช่วงเดือน ก.ค. นี้ สำหรับแผนการย้ายฐานการผลิตไปยังที่ใหม่ เพื่อที่จะเพิ่มกำลังการผลิตและเพิ่มประสิทธิภาพการขนส่งให้มากขึ้น จากปัจจุบันที่ตั้งของโรงงานผลิตของบริษัทอยู่ในที่ที่เริ่มมีชุมชนหนาแน่นมากขึ้น ส่งผลให้การขนส่งมีความยกลำบากมากขึ้น แต่อย่างไรก็ตามต้องมีการพิจารณาความเหมาะสมด้วย โดยคาดว่าจะเห็นความชัดเจนในเดือน ก.ค. นี้